22/08/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución de 16 de agosto do 2019 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Santa Comba (expediente-e.: IN407A 2019/98-1).

Resolución de 16 de agosto do 2019 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Santa Comba (expediente-e.: IN407A 2019/98-1). Expediente-e.: IN407A 2019/98-1. Promotor: Electra de Santa Comba, S. L. Denominación da instalación: repotenciación da LMTA.20 kV ao CT. Arantón. Concello: Santa Comba. FEITOS O 10 de maio de 2019, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica.2 O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3 Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas. A empresa promotora manifestou a súa conformidade cos condicionados establecidos.4 Os servizos técnicos da xefatura territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1 A Lei 24/2013, do 26 de decembro, do sector eléctrico.2 O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3 O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4 O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5 O Real decreto 842/2002, do 2 de agosto, polo que se aproba o Regulamento electrotécnico para baixa tensión.6 A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 7 As características técnicas da instalación son as seguintes: Reforma do CT. Arantón intemperie cunha potencia de 100 kVA e unha relación de transformación de 20.000/400-230 V. LMTA a 20 kV de 228 m condutor tipo CCX 47-AL1/8-ST1A, coa orixe no apoio núm.15N, tipo C-2000/16, proxectado na LMT. Catalina-Guldrís (IN407A 2019/23-1) e remate no apoio núm.2, tipo HVH-1600/15 proxectado onde se instalará o CTI. proxectado. Desmantelamento dun treito de 215 m da LMTA. ao CT. Arantón (expediente: 51.942) entre os apoios núm.15 da LMT. Catalina-Guldrís (expediente: IN407A 2019/23-1) e núm.2 da LMTA. ao CT. Arantón (expediente: 51.942). Desmantelamento do apoio núm.15 da LMT. Catalina-Guldrís (expediente: IN407A 2019/23-1). O orzamento da instalación, segundo o proxecto, é de 21.132,47 €. 8 No expediente consta un informe favorable dos servizos técnicos desta xefatura territorial. De acordo con todo o indicado, RESOLVO 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: As declaracións de conformidade relativas ao material ou equipamento, e as certificacións ou homologacións, se procede. Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 16 de agosto de 2019 Isidoro Martínez Arca Xefe territorial da Coruña